cyanic-selkie/wikianc huggingface dataset:
Δημήτρης Σειρηνάκης
Καριέρα και Sirina Entertainment
Το 2010 η πολυσυζητημένη συνεργασία με την ηθοποιό-μοντέλο Τζούλια Αλεξανδράτου και η  κυκλοφορία του sex dvd με τίτλο ("Το απαγορευμένο" ) σηματοδότησαν την κορυφαία στιγμή στην καριέρα του παραγωγού της Sirina Enterntainment. Τα αποτελέσματα της κυκλοφορίας του sex tape της Τζούλιας Αλεξανδράτου ήταν εντυπωσιακά, καθώς ξένα κανάλια έκαναν λόγο μέχρι και για αποπροσανατολισμό της κοινής γνώμης, δεδομένου ότι η κυκλοφορία του DVD συνέπεσε με την είσοδο της Ελλάδας στο Διεθνές Νομισματικό Ταμείο. Παράλληλα, δεκάδες Ελληνικές τηλεοπτικές εκπομπές και κεντρικά δελτία ειδήσεων ασχολήθηκαν για μήνες με το συγκεκριμένο θέμα.
Παρότι αρχικά η Τζούλια Αλεξανδράτου είχε υποστηρίξει ότι το περιεχόμενο του dvd προήλθε από υλικό με προσωπικές της στιγμές που διέρρευσε από πρώην, τελικά μετά από 13 μέρες, η Τζούλια Αλεξανδράτου ομολόγησε την αλήθεια στην εκπομπή της Τατιάνας Στεφανίδου παραδεχόμενη ότι όλα έγιναν νόμιμα και ότι είχε συνάψει συμβόλαιο (το οποίο είχε κατατεθεί και στην εφορία) με την εταιρία παραγωγής, πληρώθηκε κανονικά, ενώ εκδόθηκε και το σχετικό τιμολόγιο.
Σε κάθε περίπτωση, η επιτυχία της ταινίας με πρωταγωνίστρια την Τζούλια Αλεξανδράτου αποτέλεσε αφορμή για να αμφισβητηθούν τα ταμπού της ελληνικής showbiz στον τομέα των αισθησιακών παραγωγών και  σύντομα ακολούθησαν και άλλα ηχηρά ονόματα όπως αυτό της Μαριάνας Ντούβλη, της Βούλας Βαβάτση και της Χριστίνας Ρουσάκη.
Το σκανδαλιστικό ύφος που διακρίνει τις παραγωγές του Δ. Σειρηνάκη, με τη συμμετοχή γνωστών ονομάτων της showbiz και τη χρήση προκλητικών σκηνικών και η ικανότητά του να εκμεταλλεύεται τη δημοσιότητα, έχουν συμβάλει στην αναγνωρισιμότητα της Sirina Enterntainment στον ελληνικό χώρο και στο εξωτερικό.
Επέκταση της εταιρίας
Το 2007 η Sirina Enterntainment επεκτάθηκε στον έντυπο τύπο, εκδίδοντας την εφημερίδα "Sirina News" αλλά και το μηνιαίο περιοδικό "Sirina".
Sirina News
Η Sirina News ήταν η πρώτη πολιτική - gossip Εφημερίδα η οποία κυκλοφόρησε στα περίπτερα με δώρο μια ερωτική ταινία (παραγωγή της Sirina Enterntainment) και μία περιπέτεια.
Sirina TV HD
Από τον Οκτώβριο του 2013, ο Δημήτρης Σειρηνάκης είναι ιδιοκτήτης του πρώτου ερωτικού ελληνικού τηλεοπτικού καναλιού (Sirina TV), το οποίο περιλαμβάνεται στο πακέτο "Adult Pack" του OTE ΤV.
Web (sirina.tv)
Ο δικτυακός τόπος https://www.sirina.tv/ η αποτελεί την επίσημη ιστοσελίδα της εταιρείας.
Στο site που ξεκίνησε τη λειτουργία του το 2010, φιλοξενούνται όλες οι τελευταίες παραγωγές της Sirina Entertainment, καθώς επίσης video, φωτογραφίες και ειδήσεις ερωτικού περιεχομένου.
Παραπομπές
Κατηγορία:Σκηνοθέτες πορνογραφικών ταινιών Κατηγορία:Παραγωγοί πορνογραφικών ταινιών
Σιδηροδρομικός Σταθμός Παλαιοφαρσάλου
Ο Σιδηροδρομικός Σταθμός Παλαιοφαρσάλου είναι σιδηροδρομικός σταθμός στο Σταυρό Λαρίσης, περίπου 12 χιλιόμετρα βορειοδυτικά από τα Φάρσαλα του νομού Λαρίσης. Ο σταθμός άνοιξε στις 30 Ιουνίου 1885 και εξυπηρετείται από τα τρένα των γραμμών Αθηνών - Θεσσαλονίκης και Παλαιοφαρσάλου - Καλαμπάκας ενώ παλαιότερα και της γραμμής Βελεστίνου - Καλαμπάκας.
Παραπομπές
Παλαιοφάρσαλος Παλαιοφάρσαλος Παλαιοφάρσαλος
Γιάνους Γ΄ της Μαζοβίας
Ο Γιάνους Γ΄, πολων. Janusz III (π. 27 Σεπτεμβρίου 1502 - 9/10 Μαρτίου 1526) από τον Οίκο των Πιαστ ήταν δούκας περιοχών της Μαζοβίας: Βαρσοβίας, Τσερσκ, Λιφ, Ζακρότσυμ, Νουρ (1503-24) μαζί με τον μεγαλύτερο αδελφό του και μετά (1524-26) μόνος του. Ήταν ο τελευταίας άρρην τού κλάδου των Πιαστ-Μαζοβίας και μετά από αυτόν η Μαζοβία ενσωματώθηκε στο βασίλειο της Πολωνίας.
Βιογραφία
Το 1503 απεβίωσε ο πατέρας του και ο Γιάνους Γ΄, μαζί με τον μεγαλύτερο αδελφό του Στανίσλαφ, κληρονόμησε τις κτήσεις εκείνου. Ήταν ανήλικοι και η μητέρα τους ανέλαβε επίτροπος της αρχής. Εκτός από το Τσερσκ, που είχε δοθεί από το 1495 στον Κορράδο Γ΄ ως κληρονομικό φέουδο, η κληρονομία τους ήταν υπό την απειλή τού βασιλιά της Πολωνίας. Οι ευγενείς διαμαρτυρήθηκαν και το 1504, ο Αλέξανδρος Ατης Πολωνίας φοβούμενος εξέγερση, εξέδωσε απόφαση, ότι τα δύο αδέλφια έλαβαν όλη την κληρονομία τους ως φέουδο.
Όπως και ο αδελφός του, έγινε γρήγορα γνωστός για το πάθος του στο ποτό και στις γυναίκες. Η άσωτη ζωή του ίσως συνέβαλε στο να αποβιώσει πρόωρα, 24 ετών. Τάφηκε στον αρχικαθεδρικό του Αγ. Ιωάννου στη Βαρσοβία. Δύο έτη πριν είχε αποβιώσει ο Στανίσλαφ, έτσι ο Γιάνους Γ΄ ήταν ο τελευταίος άρρην του κλάδου των Πιαστ-Μαζοβίας, που εξέλιπε. Διαδόθηκαν φήμες, ότι τα δύο αδέλφια δολοφονήθηκαν· ο Σιγισμούνδος Α΄ της Πολωνίας (αδελφός τού Αλεξάνδρου Α΄) ερεύνησε το θέμα, αλλά δεν βρήκε δόλο. Ο χρονικογράφος Γιαν Ντούγκος πιστεύει, πως οι δύο αδελφοί ίσως είχαν κληρονομική ασθένεια, τη φυματίωση. Ο σύγχρονος ιστορικός Μάρτσιν Μπιέλσκι εκτιμά, ότι απεβίωσαν από αλκοολισμό.
Σύντομα το δουκάτο της Μαζοβίας ενσωματώθηκε στο βασίλειο της Πολωνίας, αν και ορισμένοι ευγενείς προσπάθησαν να διατηρήσουν την ανεξαρτησία τους, προτείνοντας τις αδελφές τού Γιάνους Γ΄, την Άννα ή τη Σοφία. Ωστόσο ο Σιγισμούνδος Α΄ έμεινε στις συμφωνίες, που τον έκαναν κληρονόμο, ενώνοντας το δουκάτο με την Πολωνία. Η ΜΑζοβία κράτησε κάποια αυτονομία ως το 1576.
Ο Γιάνους Γ΄ είναι μία από τις μορφές τού πίνακα Η Πρωσική δήλωση υποτέλειας τού ζωγράφου Γιαν Ματέϊκο, έργου των ετών 1879-82.
Πηγές
Κατηγορίες: 1502 births
Κατηγορία:Οίκος των Πιαστ
Μιχαήλ Καντακουζηνός (απεβ. 1316)
Ο Μιχαήλ Καντακουζηνός (1264 - 1316) ήταν ο πρώτος επίτροπος της βυζαντινής επαρχίας του Μορέως, θέση που κατείχε το διάστημα 1308-1316.
Βιογραφικά στοιχεία
Ο γιος του Μιχαήλ, ο Ιωάννης, έγινε Αυτοκράτορας το 1347 ως Ιωάννης ΣΤ΄ Καντακουζηνός.
Η δημιουργία της θέσης του επιτρόπου ήταν το πρώτο βήμα για την ίδρυση της δημιουργίας του Δεσποτάτου του Μωρέως το 1349 με πρώτο δεσπότη τον γιο του Ιωάννη ΣΤ΄, τον Μανουήλ.
Οικογένεια
Νυμφεύτηκε τη Θεοδώρα Παλαιολογίνα Αγγελίνα και είχε τέκνο:
Κατηγορία:Κυβερνήτες του Θέματος Πελοποννήσου Κατηγορία:Βυζαντινοί του 14ου αιώνα Κατηγορία:Οικογένεια Καντακουζηνών
592
Η τρέχουσα σελίδα αφορά το έτος 592 κατά το Γρηγοριανό ημερολόγιο
Διοικητική διαίρεση Περιφερειακής Ενότητας Μήλου
Στον παρακάτω κατάλογο αναφέρονται οι δήμοι, οι δημοτικές ενότητες, οι τοπικές κοινότητες και οι οικισμοί της Περιφερειακής Ενότητας Μήλου.
Η Περιφερειακή Ενότητα Μήλου έχει πληθυσμό 9932 κατοίκους.
Δήμος Μήλου
Έδρα του Δήμου είναι η Μήλος. Ο Δήμος Μήλου έχει μόνιμο πληθυσμό 4977 κατοίκους. Στο δήμο περιλαμβάνονται:
Δήμος Σίφνου
Έδρα του Δήμου είναι η Απολλωνία. Ο Δήμος Σίφνου έχει μόνιμο πληθυσμό 2625 κατοίκους. Στο δήμο περιλαμβάνονται:
Δείτε επίσης
Μηλου
Περιφέρεια Βουκουρεστίου-Ίλφοβ
Η περιφέρεια Βουκουρεστίου-Ίλφοβ είναι μία από τις οκτώ περιφέρειες της Ρουμανίας που δημιουργήθηκαν το 1998. Βρίσκεται στο νότιο τμήμα της χώρας. Προκείται για το πιο πυκνοκατοικημένο διαμέρισμα καθώς περιλαμβάνει και την πρωτεύουσα της χώρας, Βουκουρέστι. Περιλαμβάνει επίσης και την επαρχία Ίλφοβ. Η περιφέρεια έχει έκταση 1.821 τ.χλμ. και πληθυσμό 2.198.285 κατοίκους σύμφωνα με την απογραφή του 2004.
Εξωτερικοί σύνδεσμοι
Κατηγορία:Περιφέρειες της Ρουμανίας
Μπιλίμπι
Το αγγουρόδεντρο (αγγλ. cucumber tree) ή μπιλίμπι (bilimbi) είναι είδος οπωροφόρου δέντρου με επιστημονική ονομασία Averrhoa bilimbi ή «αβερόη η αμβλυγώνιος». Ανήκει στο γένος φυτών αβερόη, όπως και το δέντρο που δίνει το φρούτο καραμπόλα.
Περιγραφή
Το μπιλίμπι είναι δέντρο της τροπικής ζώνης, ενδημικό της Μαλαισίας και της Ινδονησίας, και φθάνει σε ύψος έως 15 μέτρων. Συχνά έχει δύο, τρεις ή περισσότερους κορμούς, που κι αυτοί χωρίζονται σε κλαδιά σε μικρό ύψος από το έδαφος. Τα φύλλα είναι εναλλασσόμενα, με μήκος περί τα 30 έως 60 cm (εκατοστόμετρα). Το κάθε φύλλο αποτελείται από 11 έως 37 φυλλίδια, με ωοειδές-επίμηκες σχήμα, μήκος 2 έως 10 cm και πλάτος 1 έως 2 cm. Τα φύλλα είναι πολύ παρόμοια με εκείνα του είδους φύλλανθος ο όξινος, που ανήκει σε άλλη τάξη φυτών. Τα άνθη εκφύονται και κρέμονται από τους βλαστούς και τα κλαδιά, σε ομάδες 18 έως 68 ανθέων. Είναι ευωδιαστά, με 5 πέταλα μήκους 10 έως 30 χιλιοστομέτρων και χρώμα κιτρινοπράσινο έως βυσσινί. Ο καρπός έχει επίμηκες ελλειψοειδές σχήμα και μήκος περί τα 4 έως 10 cm. Ο φλοιός τους είναι λείος με ελαφρά εξογκώματα, λεπτός και κηρώδης, με χρώμα που μεταβάλλεται από ανοικτό πράσινο σε κιτρινοπράσινο καθώς ο καρπός ωριμάζει. Η σάρκα των καρπών είναι τραγανή και ο χυμός της εξαιρετικά όξινος. Για τον λόγο αυτό σπανίως τρώγεται ως φρέσκο φρούτο από τον άνθρωπο. Διατηρείται όμως και χρησιμεύει ως δημοφιλές άρτυμα, που αποτελεί βασικό συστατικό σε πολλά ινδονησιακά φαγητά, όπως το σαμπάλ μπελιμμπίνγκ γουλού και το ασάμ σούντι. Το A. bilimbi παρουσιάζει επίσης μεγάλο φαρμακευτικό ενδιαφέρον, όπως αποδεικνύουν οι πολλές σχετικές έρευνες. Σύμφωνα με τη παραδοσιακή ινδονησιακή και μαλαισιακή γεωργική γνώση, ο κορμός και οι κλάδοι χρειάζονται επαρκή έκθεση στο φως του ήλιου για να αρχίσει η ανθοφορία και η καρποφορία, κάτι που μπορεί να υποβοηθηθεί με την αφαίρεση φύλλων από το εσωτερικό μέρος του θόλου.
Γεωγραφική κατανομή και ενδιαίτημα
Με πιθανή καταγωγή από το ινδονησιακό αρχιπέλαγος των Μολούκων, το είδος σήμερα καλλιεργείται και συναντάται σε όλη την Ινδονησία, τις Φιλιππίνες, τη Σρι Λάνκα, το Μπανγκλαντές, τις Μαλδίβες, τη Μιανμάρ (Βιρμανία), τη Μαλαισία και άλλες χώρες της Νοτιοανατολικής Ασίας. Στην Ινδία, όπου καλλιεργείται συνήθως σε κήπους, το αγγουρόδεντρο έχει «περάσει» και στην άγρια κατάσταση στις θερμότερες περιοχές της χώρας.
Εκτός της Ασίας, το δέντρο καλλιεργήθηκε αρχικώς στη Ζανζιβάρη. Το 1793 εισάχθηκε στην Τζαμάικα από το Τιμόρ και αργότερα ξεκίνησε η καλλιέργειά του σε όλη την Κεντρική και τη Νότια Αμερική, όπου είναι γνωστό ως μίμπρο (mimbro), ενώ ειδικά στο Σουρινάμ ο καρπός του είναι γνωστός ως lange birambi. Εισαχθέν στην Κουηνσλάνδη της Αυστραλίας στα τέλη του 19ου αιώνα, καλλιεργείται εμπορικά στην περιοχή από τότε μέχρι σήμερα.
Στη μαγειρική
Στην ινδονησιακή κουζίνα ο καρπός του μπιλίμπι χρησιμοποιείται συχνά προκειμένου να δώσει όξινη γεύση στο φαγητό, αντικαθιστώντας το λεμονάκι, αλλά και την ντομάτα ή τον ταμάρινδο. Στην επαρχία Ατσέ διατηρείται σε αλάτι και αποξηραμένο στον ήλιο για να παρασκευασθεί asam sunti, ένα άρτυμα που προστίθεται σε ποικιλία τοπικών πιάτων.
Στη Μαλαισία παρασκευάζεται και µαρμελάδα από τον καρπό, που είναι μάλιστα και μάλλον γλυκιά.
Στις Φιλιππίνες, όπου το δέντρο είναι συνηθισμένο στις αυλές, ο καρπός του τρώγεται απλώς ωμός ή αλατισμένος. Μπορεί επίσης να προστεθεί ως παράγοντας οξινίσεως σε συνηθισμένα φιλιππινέζικα εδέσματα, όπως τα σινιγκάνγκ, πινανγκάτ και paksiw. Για συντήρηση συνήθως ξηραίνεται στον ήλιο. Επίσης γίνεται σαλάτα μαζί με ντομάτες, ψιλοκομμένο κρεμμύδι και σάλτσα σόγιας.
Ο καρπός γίνεται επίσης πίκλα και συνοδεύει το ρύζι και τα φασόλια στην Κόστα Ρίκα, αλλά και στην Κεράλα και την παραθαλάσσια πόλη Μπατκάλ της Ινδίας, όπου χρησιμεύει και στην παρασκευή κάρυ που συνοδεύει ψάρι, ιδίως σαρδέλες, ενώ στην Καρνάτακα, τη Μαχαράστρα και την Γκόα ο καρπός τρώγεται συχνά ωμός με αλάτι και μπαχαρικά. Στη Γουιάνα και στον Μαυρίκιο γίνεται επίσης πίκλες.
Στις Μαλδίβες, όπου το φρούτο αποκαλείται μπιλιμάγκου, γίνεται πίκλα με αρωματικά βότανα-μπαχαρικά και τρώγεται με ρύζι και την τοπική ψαρόσουπα garudhiya. Ως μέσο οξινίσεως προστίθεται σε διάφορα τοπικά εδέσματα, όπως τα boakibaa και mashuni. Γενικώς η μετατροπή του σε πίκλα μειώνει την οξύτητα.
Από τον χυμό του μπιλίμπι, με pH περίπου 4,47, παρασκευάζεται αναψυκτικό. Μπορεί να αντικαταστήσει το μάνγκο στην ινδική σάλτσα τσάτνι.
Φαρμακευτική δράση
Στις Φιλιππίνες τα φύλλα του μπιλίμπι χρησιμοποιούνται για την ανακούφιση από φαγούρα, οιδήματα, ρευματισμούς και παρωτίτιδα. Αλλού αντιμετωπίζουν με αυτά δαγκώματα ή τσιμπήματα από δηλητηριώδη ζώα. Εκχύλισμα φύλλων χορηγείται ως τονωτικό μετά τον τοκετό, ενώ εκχύλισμα από τα άνθη του δέντρου δίνεται για την αντιμετώπιση της καντιντίασης, των κρυολογημάτων και του βήχα. Οι Μαλαίσιοι χρησιμοποιούν φύλλα που έχουν υποστεί ζύμωση για να θεραπεύσουν αφροδίσια νοσήματα. Στη Γαλλική Γουιάνα παρασκευάζεται ένα σιρόπι από τους καρπούς ως αντιφλεγμονώδες φάρμακο. Μέχρι σήμερα δεν υπάρχουν επιστημονικά δεδομένα που να επιβεβαιώνουν την αποτελεσματικότητα κάποιας από τις παραπάνω χρήσεις.
Σε μερικά χωριά κοντά στην πόλη Τιρουβανανταπούραμ, στο νότιο άκρο της ινδικής χερσονήσου, ο καρπός του μπιλίμπι χρησιμοποιείτο παλαιότερα στην παραδοσιακή ιατρική για τον έλεγχο της παχυσαρκίας. Αυτό οδήγησε σε περαιτέρω μελέτες των ανθυπερλιπιδαιμικών του ιδιοτήτων. Ο καρπός όμως περιέχει υψηλά επίπεδα οξαλικών και έχουν καταγραφεί περιπτώσεις οξείας νεφρικής ανεπάρκειας εξαιτίας τους σε αρκετούς ανθρώπους που ήπιαν συμπυκνωμένο χυμό καρπών για αρκετές συνεχόμενες ημέρες ως θεραπεία για την υπερχοληστερολαιμία.
Πηγές
Κατηγορία:Οξαλιδώδη Κατηγορία:Χλωρίδα της Ινδονησίας Κατηγορία:Χλωρίδα της Μαλαισίας Κατηγορία:Οπωροφόρα δέντρα Κατηγορία:Εδώδιμα φρούτα
Χώρος αρνητικών διαστάσεων
Ορισμός
Ας υποθέσουμε ότι
Mt 0
είναι ο συμπαγής χώρος της διάστασης Hausdorff
t0
, η οποία αποτελεί στοιχείο της κλίμακας των συμπαγών χώρων που ενσωματώνεται σε άλλον και παραμετροποιείται με
t
(
0 < t < ∞
). Τέτοιες κλίμακες θεωρούνται ισοδύναμο σε σχέση με το
t ≥ t0
. Λέγεται ότι ο συμπαγής χώρος
είναι η τρύπα (hole) στο ισοδύναμο αυτό σύνολο κλιμάκων και
−t0
Ιστορία
Από τη δεκαετία του 1940, η επιστήμη της τοπολογίας είχε αναπτύξει και μελετήσει σε βάθος τη βασική θεωρία των τοπολογικών χώρων θετικής διάστασης. Οι τοπολογιστές, παρακινημένοι από υπολογισμούς και σε κάποιο βαθμό την αισθητική, αναζήτησαν τα μαθηματικά πλαίσια για να επεκταθεί η αντίληψη μας σε έναν χώρο που θα επιτρέπει αρνητικές διαστάσεις. Τέτοιες διαστάσεις, όπως η τέταρτη και οι υψηλότερες διαστάσεις, είναι δύσκολο να τις φανταστεί κάποιος, δεδομένου ότι δεν είμαστε σε θέση να τις παρατηρήσουμε άμεσα. Έτσι χρειάστηκε να φτάσουμε στο 1960 ώστε να κατασκευαστεί ένα ειδικό τοπολογικό πλαίσιο, η κατηγορία των φασμάτων. Το φάσμα είναι μια γενίκευση του χώρου που επιτρέπει αρνητικές διαστάσεις. Για παράδειγμα, η έννοια των χώρων αρνητικών διαστάσεων εφαρμόζεται για να αναλύσει γλωσσολογικές στατιστικές.
Παραπομπές
Κατηγορία:Διάσταση Κατηγορία:Πολυδιάστατη γεωμετρία Κατηγορία:Τοπολογικοί χώροι
Πέτρος Α΄ της Βουρβόνης
Ο Πέτρος Α΄ (Pierre Ier de Bourbon, 1311 - 19 Σεπτεμβρίου 1356) από τον Οίκο των Βουρβόνων ήταν δεύτερος δούκας της Βουρβόνης (1341 - 1356), κόμης του Κλερμόν (1341 - 1356) και κόμης του Λα Μαρς (1341 - 1356).
Βιογραφία
Ήταν γιος του Λουδοβίκου Α΄ δούκα του Μπουρμπόν και της Μαρίας των Αβέν, κόρης τού Ιωάννη Β΄ κόμη της Ολλανδίας. Διαδέχθηκε τον πατέρα του ως Μέγας Αυλάρχης (Grand Chamberlain) της Γαλλίας. Ο μικρότερος αδελφός του Ιάκωβος Α΄, που σκοτώθηκε και εκείνος αργότερα σε μάχη, κληρονόμησε την κομητεία του Λα Μαρς. Ο Πέτρος είχε κληρονομική ψυχική αστάθεια, την οποία κληρονόμησε η κόρη του Ιωάννα και στη συνέχεια ο γιος της Κάρολος ΣΤ΄ της Γαλλίας.
Συμμετοχή στον Εκατονταετή πόλεμο
Ο Πέτρος Α' των Βουρβόνων πήρε μέρος σε πολλές μάχες κατά τη διάρκεια του Εκατονταετούς πολέμου,. Το καλοκαίρι του 1339 συμμετείχε στην αποτυχημένη επίθεση στο Μπορντώ και το φθινόπωρο του 1341 με τον Ιωάννη, δούκα της Νορμανδίας στην εκστρατεία στη Βρετάνη. Παραβρέθηκε στη στέψη του πάπα Κλήμεντος ΣΤ' στην Αβινιόν στις 19 Μαΐου 1342. Το καλοκαίρι του 1342 μαζί με τον Ραούλ Α' των Βρυέννης, κόμη του Ε διηύθυναν στρατιωτική ομάδα με αποστολή να προστατεύσει τη Γαλλία από επιθέσεις στα βόρεια. Τον Αύγουστο του 1343, μαζί με τον δελφίνο της Βιέννης, ήταν απεσταλμένοι με προορισμό να κλείσουν ειρήνη με τους Άγγλους στην Αβινιόν. Η συνάντηση δεν έγινε ποτέ, επειδή ο πολεμοχαρής Εδουάρδος Γ΄ της Αγγλίας την υποτίμησε τόσο, που έστειλε μονάχα το κατώτερο μέλος της αποστολής. Έπεσε στη μάχη του Πουατιέ στις 19 Σεπτεμβρίου 1356. Ο γιος του Λουδοβίκος Β΄ κληρονόμησε τον τίτλο του δούκα της Βουρβόνης και του Κλερμόν.
Οικογένεια
Με τη σύζυγό του Ισαβέλλα, κόρη του Καρόλου κόμη του Βαλουά απέκτησε:
Σαιντ-Ελαλί-ντ'Ολτ
Το Σαιντ-Ελαλί-ντ'Ολτ (γαλλικά: Sainte-Eulalie-d'Olt, οξιτανικά: Senta Aulària d'Òlt) είναι γαλλική κοινότητα στο νομό του Αβερόν, στη διοικητική περιοχή της Οξιτανίας.
Οι κάτοικοί του είναι γνωστοί ως Σαιντ-Ελαλιέν (γαλλικά: Sainte-Eulaliens).
Παραπομπές
Κατηγορία:Κοινότητες του Αβερόν
103 Ήρα
Η Ήρα (Hera) είναι ένας μεγάλος αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 7,66. Ανακαλύφθηκε το 1868 από τον Αμερικανό αστρονόμο Τζέιμς Κρεγκ Γουάτσον, που παρατηρούσε από το Ανν Άρμπορ του Μίτσιγκαν, και πήρε το όνομά της από τη γνωστή θεά, προστάτιδα του γάμου στην ελληνική μυθολογία. Δεν πρέπει να συγχέεται με τον αστεροειδή 3 Ήρα (Juno).
Φυσικά χαρακτηριστικά
Η μέση διάμετρος της Ήρας υπολογίσθηκε σε 88 ως 91,6 χλμ., ενώ η μάζα της εκτιμάται σε 790 τρισεκατομμύρια τόνους. Η μέση επιτάχυνση της βαρύτητας στον ισημερινό της Ήρας εκτιμάται σε 2,55 cm/sec², ενώ η μέση ταχύτητα διαφυγής υπολογίζεται σε 48,2 m/sec.
Ο φασματικός τύπος της Ήρας είναι S (λιθώδης). Το γεωμετρικό άλβεδό της είναι 0,18 ± 0,02 (μετρήσεις του IRAS) ή 0,20 ± 0,04 (μετρήσεις από το Διαστημικό τηλεσκόπιο Σπίτζερ), ενώ η μέση θερμοκρασία στην επιφάνειά της εκτιμάται σε 104 βαθμούς Κελσίου κάτω από το μηδέν.
Το 2010 διακριβώθηκε από φωτομετρικές παρατηρήσεις ότι η Ήρα περιστρέφεται γύρω από τον εαυτό της μία φορά κάθε 23 ώρες και 44 λεπτά, μία αρκετά αργή περιστροφή για αστεροειδή.
Εξωτερικοί σύνδεσμοι
Ηρα
American Airlines
Η American Airlines (ελληνικά: Αμερικανικές Αερογραμμές) είναι η μία αμερικανική αεροπορική εταιρεία, με βάση της το Φορτ Γουόρθ του Τέξας. Είναι η μεγαλύτερη αεροπορική εταιρεία στον κόσμο, από άποψη μεγέθους στόλου, αριθμού επιβατών και κερδών ανά μίλι. Μαζί με τους περιφερειακούς συνεργάτες της, εκτελεί περίπου 6.800 πτήσεις την ημέρα, προς σχεδόν 350 προορισμούς, σε πάνω από 50 χώρες. Είναι ιδρυτικό μέλος της συμμαχίας Oneworld, μίας εκ των μεγαλύτερων συμμαχιών αεροπορικών εταιρειών. Οι περιφερειακές της πτήσεις εκτελούνται από θυγατρικές της, καθώς και ανεξάρτητες αεροπορικές εταιρείες, υπό το brand American Eagle.
Οι American Airlines και American Eagle έχουν 10 βάσεις στις ΗΠΑ. Η μεγαλύτερη είναι το αεροδρόμιο του Ντάλας/Φορτ Γουόρθ. Μεταφέρουν συνολικά περίπου 200 εκατομμύρια επιβάτες ετησίως και 500.000 την ημέρα.
Η μεγαλύτερη βάση συντήρησης των αεροσκαφών της βρίσκεται στην Τάλσα.
Στόλος
Τον Σεπτέμβριο του 2020, ο στόλος της American Airlines (εξαιρουμένης της American Eagle) απαρτιζόταν από τα παρακάτω αεροσκάφη:
Συμφωνίες κοινού κώδικα
Η American Airlines, ως μέλος της συμμαχίας Oneworld έχει συνάψει συμφωνία κοινού κώδικα με τις ακόλουθες αεροπορικές εταιρείες:
Εξωτερικοί σύνδεσμοι
Κατηγορία:Αμερικανικές αεροπορικές εταιρείες
Εθνική Οδός 82 (Ελλάδα)
μικρογραφία|[[Πύλος]] μικρογραφία|[[Καλαμάτα]] μικρογραφία|[[Σπάρτη]] Η Εθνική Οδός 82 (ΕΟ82) είναι Εθνική Οδός στην Πελοπόννησο. Ξεκινάει από την Πύλο και καταλήγει στην Σπάρτη, μέσω της Καλαμάτας. Έχει μήκος 110 χιλιόμετρα και σε όλη τη διαδρομή της, έχει 1 λωρίδα ανά κατεύθυνση.
Πύλος - Καλαμάτα
Έχει μήκος 52 χιλιόμετρα. Εχει προδιαγραφές 20ου αιώνα και σε όλο το μήκος του εχει 1 λωρίδα ανά κατεύθυνση.
Καλαμάτα - Σπάρτη
Έχει μήκος 60 χιλιόμετρα. Είναι διαδρομή με αρκετές στροφές και μεγάλη ανάβαση και κατάβαση (υψηλότερο σημείο, ορεινή διάβαση Λαγκαδιάς 1.350 μέτρα), αλλά και όμορφα τοπία σε μια συνεχή εναλλαγή. Μετά την Τρύπη, ο δρόμος περνά ένα πολύ επιβλητικό φαράγγι, στη συνέχεια διέρχεται από το γεμάτο έλατα, δάσος του Ταϋγέτου, ακολουθεί άλλο φαράγγι και τέλος, πλησιάζοντας προς την Καλαμάτα, υπάρχει θέα προς τον Μεσσηνιακό κόλπο.
Πύλος - Ρυζόμυλος
Το τμήμα αυτό θα είναι νέα χάραξη, μήκους 26 χιλιομέτρων, με δίιχνη διατομή ενιαίου οδοστρώματος πλάτους 11 μ. Θα διαθέτει 12 ισόπεδους κόμβους και 1 ανισόπεδο. Εξαίρεση αποτελεί το τμήμα από τον ανισόπεδο κόμβο προς Πύλο και Ριζόμυλο, έως το τέλος της χάραξης, όπου εφαρμόζεται τετράιχνη διατομή και διαχωρισμένο οδόστρωμα, κατ’ αντιστοιχία με την τυπική διατομή της εγκεκριμένης μελέτης Ριζόμυλος - Καλαμάτα, στην οποία συναρμόζει. Για περίπου 600 μέτρα, ο άξονας της χάραξης θα κινείται επί της υφιστάμενης Εθνικής Οδού. Η υφιστάμενη οδός Πύλος - Ριζόμυλος διατηρείται για να εξυπηρετεί την ενδοτοπική συγκοινωνία και ως βοηθητική οδός. Από το σημείο του ανισόπεδου κόμβου προς Καλαμάτα και Κορώνη, ο δρόμος αναπτύσσεται δυτικά του Ριζόμυλου και προσαρμόζεται στο δρόμο Ριζόμυλος - Καλαμάτα, με τετράιχνη διατομή πλάτους 17 μέτρων.
Παραπομπές
82
Κατάλογος συνθέσεων του Αντόνιο Βιβάλντι
Παρακάτω, ακολουθεί η πλήρης -κατά το δυνατόν- λίστα των συνθέσεων του Αντόνιο Βιβάλντι, βάσει κυρίως του αριθμού καταλόγου RV (Ryom-Verzeichnis), εκτός εάν αναφέρεται διαφορετικός τρόπος αρίθμησης. Ο κατάλογος RV έχει συνταχθεί και δημοσιευθεί στις αρχές της δεκαετίας του 1970, από τον Δανό μουσικολόγο Πέτερ Ράιομ (Peter Ryom), εξ ου και το πρόθεμα RV, μπροστά από τον αριθμό τους. Σε παρένθεση αναφέρεται η ημερομηνία έκδοσης του έργου.
Πολλές από τις συνθέσεις έχουν τον ίδιο τίτλο και, στην πλειονότητά τους, πρόκειται για το ίδιο έργο με διαφορετική οργανοθεσία, ωστόσο μπορεί και να είναι απλώς ομότιτλα (π.χ. Η Παραδοξότητα, La Stravaganza)
(# = δίεση, b = ύφεση, + = τονικότητα μείζων ή ματζόρε, - = τονικότητα ελάσσων ή μινόρε, S = Σοπράνο, A = Άλτο)
Έργο 1
12 τρίο σονάτες για δύο βιολιά και μπάσο κοντίνουο (Βενετία 1705, Άμστερνταμ 1712-3)
Έργο 2
12 σονάτες για βιολί και μπάσο κοντίνουο (Βενετία 1709, Άμστερνταμ 1712)
Έργο 3
12 κοντσέρτα για ένα/δύο/τέσσερα βιολιά, έγχορδα και μπάσο κοντίνουο (Ο Αρμονικός Οίστρος, L’ Estro Armonico), (Άμστερνταμ 1711)
Έργο 4
12 κοντσέρτα για βιολί, έγχορδα και μπάσο κοντίνουο (Η Παραδοξότητα, La Stravaganza), (Άμστερνταμ 1714-5)
Έργο 5
6 σονάτες για ένα/δύο βιολιά και μπάσο κοντίνουο (Άμστερνταμ 1716)
Έργο 6
6 κοντσέρτα για βιολί, έγχορδα και μπάσο κοντίνουο (Άμστερνταμ 1716, 1721)
Έργο 7
12 κοντσέρτα για βιολί (τα δύο για) όμποε και μπάσο κοντίνουο (Άμστερνταμ 1716, 1721)
Έργο 8
12 κοντσέρτα για βιολί, έγχορδα και μπάσο κοντίνουο (Ο Ανταγωνισμός μεταξύ Αρμονίας και Επινόησης, Il cimento dell’ armonia e dell’ inventione), (Άμστερνταμ 1725). Τα τέσσερα πρώτα είναι γνωστα και ως «Οι Τέσσερις Εποχές» (Le Quattro Stagioni), ίσως το διασημότερο έργο του Βιβάλντι.
Έργο 9
12 κοντσέρτα για βιολί (ένα για δύο βιολιά), έγχορδα και μπάσο κοντίνουο (Η Λύρα ,La Cetra), (Άμστερνταμ 1727).
Έργο 10
6 κοντσέρτα για φλάουτο, έγχορδα και μπάσο κοντίνουο (Άμστερνταμ 1728, δεύτερη έκδοση για ρικόρντερ στη Βενετία).
Έργο 11
6 κοντσέρτα για βιολί/όμποε (σε ένα), έγχορδα και μπάσο κοντίνουο, (Άμστερνταμ 1729).
Έργο 12
6 κοντσέρτα για βιολί/το ένα χωρίς ένδειξη οργάνου), έγχορδα και μπάσο κοντίνουο, (Άμστερνταμ 1729).
Έργο 13 (νόθο)
Το έργο 13, που περιλαμβάνει έξι σονάτες για πίκολο όμποε (μουζέτ), βιέλα (μεσαιωνικό βιολί), φλάουτο, ρικόρντερ, όμποε ή βιολί και μπάσο κοντίνουο υπό τον τίτλο Ο Πιστός Βοσκός (Il Pastor Fido, Παρίσι 1737), θεωρείται νόθο και συντέθηκε από τον Γάλλο Νικολά Σεντεβίλ (Nicolas Chédeville), κατόπιν συμβολαίου με εκδότη, ο οποίος προπληρώθηκε και ο Σεντεβίλ καρπώθηκε τα κέρδη.
Έργο 14
6 σονάτες για βιολοντσέλο και μπάσο κοντίνουο (Παρίσι 1740)
Για μουζέτ (πίκολο όμποε), βιέλα, φλάουτο/ρικόρντερ και όμποε/βιολί
(βλ. έργο 13 (νόθο))
Σημειώσεις
i. Η πραγματική απόδοση της ιταλικής λέξης cimento είναι «επικίδυνη δοκιμασία, έκθεση σε -σκληρό- αγώνα»
ii. Η ορθή απόδοση του όρου είναι «Η Τσέτρα», διότι επρόκειτο για όργανο που έμοιαζε με Λύρα, αλλά δεν ήταν ίδια με αυτή
iii. Να μη συγχέεται με τη Συμφωνία της Κλασικής Περιόδου (Symphony)
Πηγές
Β
Ομάρ Αμπντιρασίντ Αλί Σαρμάρκε
Ο Ομάρ Αμπντιρασίντ Αλί Σαρμάρκε (Omar Abdirashid Ali Sharmarke) είναι πολιτικός από τη Σομαλία, σημερινός πρωθυπουργός της Σομαλίας από τις 24 Δεκεμβρίου 2014. Διετέλεσε ξανά πρωθυπουργός από τις 14 Φεβρουαρίου 2009 ως τις 21 Σεπτεμβρίου 2010. Ανήκει στην εθνοτική ομάδα Νταρόντ. Νωρίτερα εργάστηκε για τα Ηνωμένα Έθνη. Διορίστηκε πρωθυπουργός της χώρας του ξανά το 2009, με την εντολή να σχηματίσει κυβέρνηση εθνικής ενότητας. Η δεύτερη πρωθυπουργική του θητεία τερματίστηκε την 1η Μαρτίου 2017 και αντικαταστάθηκε από τον Χασάν Αλί Χαΐρε.
Προφίλ
Γεννήθηκε το 1960. Είναι γιος του πρώτου πρωθυπουργού της Σομαλίας και προέδρου, Αμπντιρασίντ Αλί Σερμάρκε, ο οποίος ανατράπηκε με στρατιωτικό πραξικόπημα και δολοφονήθηκε, το 1969. Ο Σερμάρκε μεγάλωσε και μορφώθηκε στις ΗΠΑ και στον Καναδά, ενώ έχει καναδική υπηκοότητα.
Πρωθυπουργός
Διορίστηκε πρωθυπουργός της Σομαλίας από τον πρόεδρο Σαρίφ Αχμέτ στις 13 Φεβρουαρίου του 2009, όπως γνωστοποιήθηκε από το Τζιμπουτί. Ο διορισμός ενός προσώπου της διασποράς (που δεν έχει σχέση με καμία φυλή από αυτές που πολεμούν για τον έλεγχο της Σομαλίας) έτυχε ευρείας υποστήριξης, καθώς θεωρήθηκε από πολλούς ότι θα μπορούσε ο ίδιος να γεφυρώσει τις διαφορές ανάμεσα στις διαφορετικές φυλές στη Σομαλία. Η επικύρωση της απόφασης από το κοινοβούλιο θεωρείται τυπική διαδικασία, εξαιτίας αυτής της υποστήριξης που απολαμβάνει ο νέος πρωθυπουργός .Ο επίσημος διορισμός του έγινε στις 14 Φεβρουαρίου.
Έπειτα από τριβές με τον πρόεδρο της Βουλής ο Σαρμάρκε υπέκυψε σε πιέσεις και υπέβαλε την παραίτησή του από την πρωθυπουργία στις 21 Σεπτεμβρίου 2010 Προσωρινός πρωθυπουργός ανέλαβε ο Αμπντιγουαχίντ Ελμί Γκοντζέχ.
Δεύτερη πρωθυπουργική θητεία
Στις 17 Δεκεμβρίου 2014 ο Σαρμάρκε επαναδιορίστηκε στην πρωθυπουργία από τον πρόεδρο Χασάν Σεΐχ Μοχάμουντ. Αντικατέστησε τον μπντιγουελί Σεΐχ Αχμέντ, ο οποίος απομακρύνθηκε με απόφαση του Ομοσπονδιακού Κοινοβουλίου
Στις 24 Δεκεμβρίου εγκρίθηκε από το κοινοβούλιο ο διορισμός του Σαρμάρκε στην πρωθυπουργία. Επί συνόλου 224 παρόντων βουλευτών, οι 218 υπερψήφισαν το διορισμό του Σαρμάρκε και 6 έφυγαν από την αίθουσα. Στις 25 Δεκεμβρίου ο Σαρμάρκε επίσημα ανέλαβε καθήκοντα σε τελετή στη Βίλα Σομάλια.
Παραπομπές
Σαρμαρκε
Lady Gaga
μικρογραφία|394x394px|Η Λέιντι Γκάγκα υπογράφοντας αυτόγραφα μικρογραφία|Η Λέιντι Γκάγκα, το 2011 στα [[MTV|MTV Video Music Awards]] μικρογραφία|262x262εσ|Η Lady Gaga στην περιοδεία της "Joanne World Tour" το 2017 Η Στέφανι Τζοάν Αντζελίνα Τζερμανότα (αγγλικά: Stefani Joanne Angelina Germanotta), ευρύτερα γνωστή ως Lady Gaga, είναι Αμερικανίδα τραγουδίστρια, μουσικός, ηθοποιός, τραγουδοποιός και χορεύτρια. Στις Ηνωμένες Πολιτείες Αμερικής, της έχουν δοθεί οι τίτλοι "Mother Monster", "Βασίλισσα της Ποπ" και "Πριγκίπισσα της Ποπ". Στην μέχρι τώρα μουσική πορεία της, έχει λάβει πληθώρα βραβείων, μεταξύ αυτών είναι τα Όσκαρ, τα Γκράμι, οι Χρυσές Σφαίρες, τα BRIT και τα MTV.
Είναι Βραβευμένη με Βραβείο Όσκαρ. Το καλλιτεχνικό όνομα Lady Gaga προέκυψε από το τραγούδι των Queen Radio Ga Ga. Η μουσική και το στυλ της είναι επηρεασμένα από το Ντέιβιντ Μπάουι, το Μάικλ Τζάκσον, τη Μαντόνα, τη Whitney Houston και τους Queen. Εκτός από την ποπ μουσική (που είναι το κύριο είδος της) και τη ροκ μουσική, έχει κάνει κομμάτια με ραπ, τζαζ , Κάντρι και glam ροκ. Επίσης έχει τραγουδήσει μαζί με τους: Elton John Rolling Stones, U2, Metallica, Bon Jovi κ.ά. Θεωρείται από πολλούς ως η Νέα Βασίλισσα της Ποπ.
Έχει κερδίσει 1 Βραβείο Όσκαρ, 13 Βραβεία Γκράμι από τις 29 υποψηφιότητες, 2 Χρυσές Σφαίρες, 3 Βραβεία BRIT και 18 MTV Video Music Awards από τις 38 υποψηφιότητες. Είναι η πρώτη καλλιτέχνης στην ιστορία που κέρδισε το Songwriters Hall Of Fame: Icon Award, αναγνωρίζοντας τη συνεισφορά της. Το 2016 πήρε την πρώτη της υποψηφιότητα για Βραβείο Όσκαρ, και βραβείο Hollywood Music in Media Awards για τη μπαλάντα της "Til It Happens To You", που αφορά στο φαινόμενο της σεξουαλικής κακοποίησης, ενώ απέσπασε επίσης την πρώτη της Χρυσή Σφαίρα για τον ρόλο ως C. Elizabeth στη δημοφιλή αμερικανική σειρά τρόμου American Horror Story. Είχε εμφανιστεί στον κινηματογραφικό φακό και παλαιότερα μα όχι ως πρωταγωνίστρια. Το 2018, εμφανίστηκε ως πρωταγωνίστρια στην ταινία A Star is Born μαζί με τον Μπράντλεϊ Κούπερ.
Βιογραφία
Η Stephani γεννήθηκε στις 28 Μαρτίου του 1986 στο Μανχάταν. Οι γονείς της ονομάζονται Σύνθια Μπίσετ και Τζόσεφ Τζερμανότα, ενώ έχει και μια μικρότερη αδελφή, τη Νάταλι. Από τεσσάρων ετών ασχολήθηκε με το πιάνο και στην ηλικία των 11 ξεκίνησε τη φοίτησή της στο σχολείο Convent of the Sacred Heart που βρίσκεται στη Νέα Υόρκη. Παράλληλα, παρακολούθησε μαθήματα υποκριτικής στο Lee Strasberg Theatre and Film Institute για δέκα χρόνια.
Έπειτα από την αποφοίτησή της, πραγματοποίησε μουσικές και θεατρικές σπουδές στο Tisch School of the Arts του Πανεπιστημίου της Νέας Υόρκης (New York University).
Πριν την κυκλοφορία της πρώτης της δισκογραφικής δουλειάς, είχε γράψει τραγούδια για την Μπρίτνεϊ Σπίαρς, τη Φέργκι και το συγκρότημα Pussycat Dolls.
Είναι Ρωμαιοκαθολική Χριστιανή.
2008-2010: The Fame και The Fame Monster
Το 2008 η Lady Gaga κυκλοφόρησε το πρώτο της άλμπουμ με τίτλο "The Fame", το οποίο όπως εξήγησε η ίδια απευθύνεται σε οποιονδήποτε επιζητεί τη φήμη. Το άλμπουμ έχει σημειώσει πολύ μεγάλη επιτυχία, ενώ κέρδισε και Βραβείο Γκράμι. Τα "Just Dance" και "Poker Face" έφθασαν στην κορυφή των αμερικανικών και βρετανικών charts. Το "Love Game" έφτασε στο Νο.5 και το "Paparazzi" στο Νο.6, ενώ μπήκε στη δεκάδα πολλών χωρών. Το "Poker Face" κέρδισε το Βραβείο Γκράμι καλύτερης χορευτικής μουσικής.
2011-2012: Born This Way
Το 1ο single του δίσκου "Born This Way" κυκλοφόρησε στις 11 Φεβρουαρίου 2011 και έφτασε στο Νο.1 σε 28 χώρες. Στην Αμερική έκανε ντεμπούτο στην 1η θέση και παρέμεινε στην κορυφή 6 συνεχόμενες εβδομάδες. Το 2ο Single "Judas" και κυκλοφόρησε στις 15 Απριλίου. Το "The Edge of Glory" ήταν 3ο επίσημο single και κυκλοφόρησε στις 19 Ιουνίου. Το άλμπουμ έλαβε 2 Υποψηφιότητες για Βραβείο Γκράμι.
2013-2014: Artpop και Cheek to Cheek
Ο δίσκος Artpop (τυποποιημένος ως ARTPOP) ήταν το τρίτο στούντιο άλμπουμ της Lady Gaga. Το πρώτο Single με το όνομα "Applause" κυκλοφόρησε στις 12 Αυγούστου του 2013 και έγινε το 12ο single της Lady Gaga που μπήκε στο Τop 10 των Η.Π.Α φτάνοντας στο Νο.4 του Billboard Hot 100. Αργότερα ακολούθησαν τα singles "Venus", το οποίο μπήκε στην δεκάδα 8 χωρών και η μπαλάντα "Dope" που έφτασε στο Νο.8 του Billboard Hot 100.
Ένα χρόνο αργότερα, κυκλοφόρησε το Cheek to Cheek, σε συνεργασία με τον τζαζ θρύλο Τόνυ Μπέννετ. Πρόκειται για άλμπουμ με στόχο να φέρει την τζαζ μουσική πιο κοντά στην νέα γενιά και περιελάμβανε διασκευές μερικών κλασσικών κομματιών. To άλμπουμ έφτασε το Νο.1 του Βillboard 200 και ήταν το τρίτο συνεχόμενο άλμπουμ της Gaga που κατόρθωσε να φτάσει στην κορυφή, έγινε χρυσό. Κέρδισε επίσης ένα Βραβείο Γκράμι.
2016: Joanne και ερμηνεία στο Super Bowl
Το άλμπουμ "Joanne" ήταν το πέμπτο στούντιο άλμπουμ της Αμερικανίδας τραγουδίστριας και κυκλοφόρησε στις 21 Οκτωβρίου 2016. Το single "Perfect Illusion" κυκλοφόρησε στις 9 Σεπτεμβρίου 2016. Στις 15 Σεπτεμβρίου ανακοινώθηκε ο τίτλος του επερχόμενου άλμπουμ, ο οποίος αναφέρεται τόσο στο δεύτερό της όνομα, όσο και στην θεία της που πέθανε από λύκο στα 19 της. Ακουστικά ο δίσκος έχει έντονες ροκ και κάντρι επιρροές και συνεργασίες με σημαντικούς καλλιτέχνες, όπως η Φλόρενς Γουέλτς. Στις 6 Οκτωβρίου κυκλοφόρησε την κάντρι μπαλάντα "Million Reasons".
Στις 5 Φεβρουαρίου 2017 τραγούδησε στο ημίχρονο του 51ου αγώνα Super Bowl. Κατά τη διάρκεια του υπερθεάματος πέταξαν εκατοντάδες drones πάνω από το στάδιο σχηματίζοντας με φώτα τη σημαία της Αμερικής. Η Gaga στην οροφή τραγούδησε το God Bless America και στη συνέχεια πέταξε με σκοινιά, για να κατέβει στη σκηνή του σταδίου. Ακολούθησαν μεγάλες της επιτυχίες από όλη την καριέρα της. Το σόου της προβλήθηκε από 117.5 εκατομμύρια άτομα σε τηλεθέαση, ξεπερνώντας ακόμα και τον ίδιο τον αγώνα.
Μετά τη λήξη της πρώτης της συναυλίας στο Coachella Music Festival 2017 κυκλοφόρησε το single "The Cure" αφού πρώτα το ερμήνευσε για πρώτη φορά στο φεστιβάλ.
2018-2020: A Star Is Born και Chromatica
Στο τέλος του 2018 πρωταγωνίστησε στην ταινία A Star Is Born με τον Μπράντλεϊ Κούπερ, σε σκηνοθεσία του τελευταίου. Στην ταινία η ταλαντούχα Ally γνωρίζει τον γνωστό τραγουδιστή Jackson Maine και τον ερωτεύεται. Εκείνος τη βοηθάει να ξεπεράσει τις ανασφάλειες για την εμφάνισή της και να τραγουδίσει τα τραγούδια που η ίδια γράφει. Εκείνος, ωστόσο έχει να παλέψει με τις εξαρτήσεις του.
Μαζί με την ταινία κυκλοφόρησε και το soudtrack άλμπουμ, του οποίου τα τραγούδια έγραψε η ίδια με τη συμμετοχή του Cooper σε ορισμένα. Στην ταινία ωστόσο τα τραγούδια ερμηνεύονται ζωντανά, κατόπιν απαίτησης από την ίδια. Το lead single "Shallow" κυκλοφόρησε στις 27 Σεπτεμβρίου 2018 και έγινε το 4o #1 hit της στην Αμερική, επτά χρόνια μετά το "Born This Way".
Στις 28 Φεβρουαρίου 2020 κυκλοφόρησε το lead single του έκτου της δίσκου Chromatica, με τίτλο "Stupid Love". Ο δίσκος προοριζόταν να κυκλοφορήσει στις 10 Απριλίου, αλλά λόγω της πανδημίας του COVID-19 θα κυκλοφορήσει στις 29 Μαΐου της ίδιας χρονιάς.
Ορόσημα της καριέρας της
Έχει μέχρι σήμερα:
μικρογραφία|283x283εσ|Η Λέιντι Γκάγκα το 2009
Βραβεία και υποψηφιότητες
Η Lady Gaga στα 13 χρόνια της καριέρας της έχει συγκεντρώσει πολλά βραβεία και υποψηφιότητες.
Περιοδείες
μικρογραφία|Η Λέιντι Γκάγκα, στο Σίδνεϋ , στα πλαίσια της Παγκοσμιας Περιοδείας (Monster Ball Tour) το 2011
Πάπισσα Ιωάννα (μύθος)
Η πρώτη αναφορά του μυθικού θηλυκού πάπα, εμφανίζεται στο χρονικό του Ζαν ντε Μαγί, αλλά η πιο δημοφιλής και με επιρροή εκδοχή ήταν αυτή του Μάρτιν της Οπάβα στο Chronicon Pontificum et Imperatorum αργότερα κατά το 13ο αιώνα. Οι περισσότερες εκδοχές της ιστορίας της την περιγράφουν ως μια πολυτάλαντη και πολυμαθή γυναίκα, που έκρυβε τη πραγματική της ταυτότητα κάτω από ανδρικά ρούχα, συχνά εκ προτροπής του εραστή της. Στις πιο κοινές εκδοχές, λόγω των ικανοτήτων της, καταφέρνει να αναρριχηθεί στην εκκλησιαστική ιεραρχία και τελικά εκλέγεται Πάπας. Κατά τη διάρκεια της παποσύνης της ερωτεύτηκε τον θαλαμηπόλο της, από τον οποίο έμεινε έγκυος. Έτσι, κατά τη διάρκεια μιας παπικής λιτανείας, ενώ βρισκόταν σε πρόωρη εγκυμοσύνη, γεννάει αποκαλύπτοντας το πραγματικό της φύλο.
Στις περισσότερες εκδόσεις πεθαίνει λίγο μετά την γέννα, είτε σκοτώνεται από τον εξαγριωμένο όχλο ή από φυσικά αίτια ή -κατ΄ άλλες διηγήσεις- απλώς καθαιρείται από το αξίωμά της και εκθρονίζεται από τον παπικό θρόνο. Έκτοτε οι αναφορές στο πρόσωπό της αποφεύχθηκαν από τους διαδόχους της, ενώ το Βατικανό τη διέγραψε από τους καταλόγους με τους πάπες και καθιέρωσε τελετουργικό, με το οποίο εξασφαλίζεται ότι ο πάπας θα είναι πάντα άνδρας. Στον καθεδρικό της Σιένα μέχρι το 1600 υπήρχε μπούστο της Πάπισσας Ιωάννας ανάμεσα στα μπούστα άλλων ποντίφικων, το οποίο αφαιρέθηκε μετά από διαμαρτυρίες. Ο λαός όμως διέσωσε και μετέδωσε την ιστορία σαν απλό παραμύθι, έτσι η Ιωάννα πέρασε στη σφαίρα του μύθου.
Εξωτερικοί σύνδεσμοι
Κατηγορία:Θρησκευτική λαογραφία Κατηγορία:Μεσαιωνικοί θρύλοι Κατηγορία:Cross-dressing
Ιστορία της Ρωσίας
right|thumb|Το μνημείο "Χιλιετία της Ρωσίας", σε γραμματόσημο του 2002, αφιερωμένο στη συμπλήρωση 1140 ετών από την ίδρυση του ρωσικού κράτους Η ιστορία της Ρωσίας ξεκινά με την ιστορία των Ανατολικοσλαβικών και Φιννο-ουγγρικών φυλών. Η πολιτεία του Γκαρνταρίκι ("το βασίλειο των πόλεων"), η οποία ήταν στην περιοχή του Νόβγκοροντ και περιελάμβανε τις περιοχές που κατοικούνταν από τους Ίλμεν Σλάβους (η βορειότερη φυλή των πρώιμων Ανατολικών Σλάβων), τους Βέψους και τους Βόδες (φιννικές φυλές), ιδρύθηκε το 862 μ.Χ. από το Ρούρικ, πολέμαρχο των Βαράγγων (ίδρυση που σηματοδοτεί παραδοσιακά την έναρξη της ρωσικής ιστορίας). Οι Ρως του Κιέβου, το πρώτο ενωμένο ανατολικοσλαβικό κράτος, ιδρύθηκε το 882 μ.Χ. από το διάδοχο του Ρούρικ, Όλεγκ του Νόβγκοροντ. Το κράτος υιοθέτησε το Χριστιανισμό από τη Βυζαντινή Αυτοκρατορία το 988, ξεκινώντας τη σύνθεση της βυζαντινής και σλαβικής κουλτούρας, που καθόρισε τη ρωσική κουλτούρα για την επόμενη χιλιετία. Οι Ρως του Κιέβου τελικώς διαλύθηκαν ως κρατικό μόρφωμα εξαιτίας της μογγολικής εισβολής των ετών 1237-1240. Κατά την περίοδο αυτή, ένας αριθμός μεγάλων περιφερειακών φέουδων, κυρίως του Νόβγκοροντ και του Πσκοφ, συγκρούστηκαν για τη διεκδίκηση της πολιτιστικής και πολιτικής κληρονομιάς των Ρως του Κιέβου. Μετά το 13ο αιώνα, η Μόσχα αποτέλεσε το νέο πολιτιστικό κέντρο της ρωσικής κουλτούρας. Μέχρι το 18ο αιώνα, το Βασίλειο της Ρωσίας είχε γίνει η τεράστια Ρωσική Αυτοκρατορία, εκτεινόμενη από τα σύνορα με την Πολωνολιθουανική Κοινοπολιτεία στη Δύση μέχρι την Ειρηνικό Ωκεανό στην Ανατολή. Η επέκταση προς δυσμάς και η επαφή με τη δυτική κουλτούρα, όξυνε τη συνειδητοποίηση της Ρωσίας περί απομόνωσης, οπισθοδρόμησης και χωρισμού της από την υπόλοιπη Ευρώπη και οδήγησε σταδιακά στη θραύση της απομόνωσης, στην οποία τα αρχικά στάδια επέκτασης είχαν οδηγήσει. Διατυπώθηκαν τότε αιτήματα εκσυγχρονισμού και κοινωνικής προόδου, στην πίεση των οποίων τα διάδοχα καθεστώτα του 19ου αιώνα ανταποκρίθηκαν με συνδυασμό απρόθυμων μεταρρυθμίσεων και καταστολής. Η δουλοπαροικία στη Ρωσία καταργήθηκε το 1861, αλλά η κατάργηση αυτή επιτεύχθηκε με δυσμενείς όρους για τους χωρικούς και οδήγησε στην αύξηση των επαναστατικών πιέσεων. Ανάμεσα στην κατάργηση του θεσμού της δουλοπαροικίας και την έναρξη του Α' Παγκοσμίου Πολέμου το 1914, οι μεταρρυθμίσεις του πρωθυπουργού Πιοτρ Στολίπιν, το Σύνταγμα του 1906 και ο θεσμός της Κρατικής Δούμας, εισήγαγαν αξιοσημείωτες αλλαγές στο πολιτικό και οικονομικό στάτους της Ρωσίας, όμως οι τσάροι δεν ήταν πρόθυμοι ακόμα να εκχωρήσουν την απόλυτη, δεσποτική Αρχή, μοιραζόμενοι έτσι την εξουσία τους.
Βασίλειος Βασιλειάδης (αεροπόρος)
Ο Βασίλειος Βασιλειάδης του Μιχαήλ (1920-1945) με καταγωγή από τη Χίο και τα Ψαρά ήταν Έλληνας εθελοντής αεροπόρος στη Βρετανική Βασιλική Αεροπορία (RAF) κατά τη διάρκεια του Β' Παγκοσμίου Πολέμου. Ανήλθε στον βαθμό του Σμηναγού RAF, χρεώθηκε με 11 βεβαιωμένες καταρρίψεις και του απονεμήθηκαν οι διακρίσεις DFC (Distinguished Flying Cross) και DFM (Distingushed Flying Medal).
Βιογραφία
Γεννήθηκε στη Ρουέν της Γαλλίας στο μητρικό του σπίτι, αλλά σε νηπιακή ηλικία βρέθηκε στη Χίο με τους γονείς του, Μιχαήλ Βασιλειάδη και Αυγουστίνα Βασιλειάδη-Μπρακέιγ. Στη Χίο έμεναν οι παππούδες του Βασίλειος Βασιλειάδης, από τη Ρόδο και Βασιλική Βασιλειάδη-Μαρίνου, από τα Ψαρά. Τελειώνοντας το Δημοτικό στη Χίο, φοίτησε στο Ναυτικό γυμνάσιο της Ύδρας, με σκοπό να συνεχίσει τη ναυτική παράδοση της οικογένειάς του.
Τη μέρα που κηρύχτηκε ο Β' Παγκόσμιος Πόλεμος, βρισκόταν εν πλω σε εκπαιδευτικό ταξίδι στη Μεσόγειο. Κατά την επιστροφή του, ο πατέρας του τον έστειλε στην Αγγλία για σπουδές, όπου και τον βρήκε η πλήρης εμπλοκή του πολέμου. Προσφέρθηκε να υπηρετήσει στη RAF (13 Οκτωβρίου 1942), επειδή υπήρχε μεγάλη ανάγκη για πιλότους την ώρα εκείνη. Πέρασε τα πρώτα χρόνια εκπαιδευόμενος σε Σπίτφαϊαρ τύπου MkV και IX και το 1942, με τον βαθμό του Ιπτάμενου Αρχισμηνία βρέθηκε στο σμήνος 19 της RAF, ένα απ τα πρώτα που είχαν πετάξει τα Σπίτφαϊαρ στη Μάχη της Αγγλίας το 1940, αλλά που τώρα εφοδιάζονταν με τα Mάστανγκ (Mustang Mk III).
Οι κύριες αποστολές του ήταν επιθέσεις εναντίον της κατοχικής Γαλλίας και των γερμανικών βάσεων στην περιοχή της Νορμανδίας και Βρετάνης. Σημειώνει 6 ½ καταρρίψεις, με τις οποίες κερδίζει την πρώτη του διάκριση (26/7/444) και τον βαθμό του Ανθυποσμηναγού, πετώντας με το αεροσκάφος QV-D με αριθμό σειράς FB201. Το 1944, με το σμήνος του θα βρεθεί να υποστηρίζει τις πρώτες αποβατικές δυνάμεις στη Νορμανδία (D-Day). Σε μια αποστολή εναντίον των γεφυρών στο Σηκουάνα νότια της Ρουέν, με σκοπό να αποκόψει την υποχώρηση των Γερμανών (πάνω στη σημερινή Εθνική Οδό A13 που ενώνει τη Νορμανδία με το Παρίσι), καταρρίπτεται πετώντας με το Mustang QV-V FB116 στη δασώδη περιοχή του Σαιντ Πιέρ Λες Ελμπέφ (Saint Pier Les Elbeufs). Θα περισυλλεγεί και θα βρει κατάλυμα στην οικογένεια του Ζαν Οζέρ, που μετέχει στην αντίσταση. Στην παραμονή του εκεί, για κάπου 15 ημέρες, θα βρει την τελευταία του ευκαιρία να δει τη γιαγιά του στην υπό κατοχή ακόμα Ρουέν, χάρις στη βοήθεια των Μακί. Σύντομα, τα πρώτα Αμερικανικά στρατεύματα φτάνουν στο σπίτι που κρύβεται κι έτσι μπορεί να επιστρέψει στη μονάδα του και ακολουθεί μετακίνηση στο σμήνος No 3 της RAF. Εκεί, θα βρεθεί υπό τη διοίκηση του Σμηναγού Πιέρ Ανρύ Κλόστερμαν, εθελοντή των Ελευθέρων Γάλλων στη RAF, ο οποίος θα τον αναφέρει αργότερα και στο βιβλίο του Το Μεγάλο Τσίρκο, απ το οποίο έγινε γνωστή η ύπαρξη του Βασιλειάδη στο ευρύτερο κοινό.
Στις 25 Μαρτίου 1945 διοικεί μια ομάδα εκτελώντας χρέη Σμηναγού στην περιοχή του Μπόχολτ (ανατολικά του Μούνστερ) εναντίον πομπής στρατιωτικών φορτηγών. Το εξαιρετικά πυκνό αντιαεροπορικό πυρ κάνει διστακτικούς τους υπόλοιπους του σμήνους και θέλοντας να δώσει ο ίδιος το παράδειγμα επιτίθεται μέσα σε ένα χάος πυρών. Την πρώτη φορά ξεπερνάει το φράγμα τους αλώβητος αλλά επιμένει σε μια δεύτερη επίθεση. Οι υπόλοιποι πιλότοι του αρνούνται και πάλι. Εκείνος θα εφορμήσει εκ νέου, αλλά το αεροπλάνο του (Tempest, JF-A, EJ755) εκρήγνυται αυτή τη φορά στον αέρα.
thumb|left|500px|Το όνομα του Βασιλειάδη (VASSILIADES B.M) όπως είναι σμιλευμένο στη στήλη Νο 266 στο μνημείο των πιλότων της Κοινοπολιτείας στο Ράνυμεντ, Γουίνδσορ – Αγγλία.
Μετά την απελευθέρωση της Ελλάδας, ο πατέρας του δέχτηκε την επίσκεψη Άγγλου πιλότου (Φεβρουάριος 1945), ο οποίος για πρώτη φορά θα του φέρει νέα για τον γιο του μετά από τόσα χρόνια. Την αρχικά χαρούμενη είδηση ακολουθεί σε λίγο το τραγικό νέο του θανάτου του. Καθώς το πτώμα του ποτέ δεν βρέθηκε για να ταφεί, η Αγγλία χάραξε το όνομά του στο μνημείο των πιλότων της Κοινοπολιτείας στο Ράνυμεντ (Runnymede) κοντά στο Γουίνδσορ. Είναι ο Έλληνας πιλότος με τις περισσότερες επίσημες καταρρίψεις και του οποίου το όνομα μνημονεύεται σε μη ελληνικό μνημείο. Ο πατέρας του ονόμασε ένα φορτηγό ιδιοκτησίας του, τύπου Λίμπερτυ, Υποσμηναγός Βασιλειάδης. Ένας πίνακας με τον Βασιλειάδη εν στολή βρίσκεται στους τοίχους του γυμνασίου στο οποίο φοίτησε.".,.
Ισαβέλλα Κορτέζε
μικρογραφία Η Ισαβέλλα Κορτέζε (Isabella Cortese ) ήταν Ιταλίδα αλχημίστρια και συγγραφέας του 16ου αιώνα που είναι γνωστή για το βιβλίο που συνέγραψε με τίτλο “Τα Μυστικά της Κυρίας Ισαβέλλα Κορτέζε” στο οποίο κατέγραφε με απλό και κατανοητό τρόπο διάφορες αλχημικές συνταγές με σκοπό να απευθυνθεί στο ευρύτερο κοινό και ειδικά στις γυναίκες, γεγονός που αποκαλύπτει και το αυξημένο ενδιαφέρον και την ενασχόληση των γυναικών με την αλχημεία κατά την εποχή της Αναγέννησης.
Παρά το γεγονός ότι γυναίκες που είχαν συγγράψει έργα με θέματα ιατρικά, αλχημικά και επιστημονικά είχαν υπάρξει και στο παρελθόν (όπως, για παράδειγμα, η Λάουρα Τσερέτα), η Ισαβέλλα Κορτέζε θεωρείται η μοναδική γυναίκα της εποχής της, τής οποίας το αλχημικό έργο διασώζεται μέχρι σήμερα.
Η ζωή της
Δεν γνωρίζουμε σχεδόν τίποτα για τη ζωή αυτής της γυναίκας και αυτά τα λίγα που γνωρίζουμε προέρχονται από το βιβλίο της. Προερχόταν από αριστοκρατική οικογένεια της Βενετίας και η ίδια γράφει πως εκπαιδεύτηκε στην αλχημεία επί 30 χρόνια δίπλα σε σημαντικούς αλχημιστές της εποχής της όπως ο Τζαμπίρ Ιμπν Χαγιάν (Jabir ibn Hayyan), ο Ραμόν Γιούγ (Ramon Llull) και ο Αρνάδος του Βιλανόβα (Arnau de Vilanova). Παρά τα ηχηρά ονόματα, όμως, που αναφέρει στο βιογραφικό της, αποφεύγει να αντλήσει κύρος από αυτά για το έργο της ξεκαθαρίζοντας ότι αυτή την περίοδο της ζωής την θεωρεί “χαμένο χρόνο” καθώς οι θεωρητικές σπουδές που έλαβε από αυτούς τους διάσημους αλχημιστές δεν ήταν τίποτα περισσότερο από “θεωρητικοί γρίφοι και τεχνάσματα” και “εντελώς ανοησίες, γεμάτες μύθους και τρελές συνταγές που σε κάνουν μόνο να χάνεις χρόνο και χρήμα” και το μόνο που επιτυγχάνουν είναι “να αυξάνουν την πιθανότητα ενός πρόωρου θανάτου”. Αντίθετα στηρίζει τις δικές της αλχημικές γνώσεις στην εμπειρία και συγκεκριμένα στα πολύχρονα ταξίδια που έκανε στην κεντρική Ευρώπη που της έδωσαν την δυνατότητα να βρει και να εφαρμόσει αλχημικές συνταγές που όχι μόνο είχαν αποτέλεσμα αλλά ήταν και πρακτικές και εύκολες στην εφαρμογή.
Το έργο της
Το 1561 κυκλοφόρησε για πρώτη φορά το βιβλίο της με τίτλο “Τα μυστικά της Κυρίας Ισαβέλλα Κορτέζε” (I secreti della signora Isabella Cortese) στο οποίο συγκέντρωσε και παρουσίασε τις πρακτικές συνταγές που είχε μάθει κατά την διάρκεια των ταξιδιών της με τρόπο προσιτό για τον μη ειδικό. Το βιβλίο αυτό ήταν ένα ακόμα από τα πολυάριθμα βιβλία αλχημικών “μυστικών” που κυκλοφορούσαν εκείνη την εποχή και ήταν πολύ δημοφιλή αλλά ήταν το μοναδικό που συνέγραψε μία γυναίκα (Η Άννα Μαρία Ζίγκλεριν θα έγραφε λίγα χρόνια αργότερα ένα σύγγραμμα αλλά αυτό δεν θα δημοσιευόταν ποτέ καθώς αποσκοπούσε στο να ενημερώσει τον χρηματοδότη της για τα επιτεύγματά της). Η εμπορική επιτυχία του βιβλίου της Κορτέζε ήταν τόσο μεγάλη που από το 1561 και μέχρι το 1599 επανεκδόθηκε έντεκα ή δεκαπέντε φορές στην Ιταλία και δύο στη Γερμανία.
Το βιβλίο ήταν χωρισμένο σε τέσσερις ενότητες : Η πρώτη είχε να κάνει με τα καλλυντικά και την κοσμετολογία, όπως βαφές για τα μαλλιά, κρέμες για την διατήρηση της νεότητας, αρώματα κ.λ.π. Η δεύτερη είχε να κάνει με ζητήματα οικοκυρικής όπως βαφές για ρούχα, απορρυπαντικά και διατήρηση τροφίμων. Η τρίτη ενότητα είχε να κάνει με ιατρικές συνταγές και φάρμακα για ασθένειες που κυμαίνονταν από στομαχόπονο, πονόδοντο και τσιμπήματα ψύλλων μέχρι την θεραπεία για την πανούκλα και τη σύφιλη. Η τέταρτη ενότητα περιείχε μυστικές αλχημικές συνταγές μεταλλουργίας και μεταστοιχείωσης ανάμεσα στις οποίες και η συνταγή για την δημιουργία χρυσού.